Màrqueting digital, xarxes socials i factura electrònica centren la matèria dels nous cursos del Centre Cultural Les Sitges
2025-07-24

El Centre Cultural Les Sitges, el centre de formació de l’Institut Municipal de Cultura i Joventut de Burjassot, ha llançat dos nous cursos de Noves Tecnologies que poden resultar de molta utilitat per a empresaris, però també per al públic en general.

Impartits tots dos per l’expert Enric Montesa, el primer curs és de “Màrqueting digital i xarxes socials en el negoci”. Tindrà lloc, en la Casa de Cultura de Burjassot, els dies 18, 19, 20 i 21 de maig i, amb un total de 8 hores de durada, l’objectiu del mateix és que els alumnes aprenguen útils eines perquè el seu negoci o empresa guanye en visibilitat, fent ús dels recursos digitals que ofereix Internet. El curs tindrà lloc de 20 a 22 h, tots els dies i té un preu de 20 euros.

El segon curs és de “Factura electrònica i firma digital” i, amb una durada de 4 hores, s’impartirà el 4 i 5 de maig, de 20 a 22 h. Aquest curs intensiu, que té un preu de 10 euros, facilitarà als alumnes les claus per a dominar, tant la firma digital com la factura electrònica, a l’hora de relacionar-se amb l’Administració o gestionar les relacions amb els clients i proveïdors, en cas de tenir una empresa o negoci.

La matrícula per a aquests cursos està oberta i es pot realitzar per Internet, en cultura.burjassot.org o presencialment en el Servei d’Informació de Casa de Cultura, sol·licitant cita prèvia.